Cobitis

Cobitis er ei slekt av smerlinger, som er små, bunnlevende, ormeformete karpefisker. De utbredt i Europa, Marokko, Anatolia, Syria, Libanon, Irak, Transkaukasia, Iran, Sibir, Mongolia, Sakhalin, Kina, Japan, Korea og Vietnam.
Kroppen er langstrakt. Det er tre par korte skjeggtråder, to på snuten og ett i munnviken. Under hvert øye er det en bevegelig pigg med som regel to spisser. De har langsgående rekker med mørke flekker eller bånd. Skjellene er svært små, og sidelinjen er utydelig. Andre stråle i hannens brystfinne er fortykket til en plate som kalles lamina circularis. Form og størrelse på denne platen er viktig for å skille ulike arter.Hos en gruppe arter i området fra Vest-Hellas til Iran har hannene to laminae circulares. De skilles ofte ut i underslekta Bicanestrinia. Cobitis bilseli fra Tyrkia er den eneste arten i underslekta Beyshehiria, og alle de andre artene plasseres i underslekta Cobitis.


== Arter i Europa og tilstøtende områder ==
På 1960- og 70-tallet regnet man med seks arter av Cobitis i Europa, den vidt utbredte sandsmett (Cobitis taenia), gyllen piggsmerling (Cobitis aurata) i Donau og østover og fire arter med mer begrenset utbredelse i nedslagsfeltene til Po og Donau.Molekylærgenetisk forsking har ført til at Cobitis taenia er blitt splittet opp og til at mange nye arter er blitt oppdaget, spesielt i Sør-Europa. Tre av artene som var kjent fra tidligere, er flyttet til en ny slekt, Sabanejewia, og Cobitis conspersa regnes som et synonym for Sabanejewia larvata. Situasjonen kompliseres av at det finnes flere polyploide hybrider mellom Cobitis-arter. Hybridene er stort sett hunner som formerer seg ukjønnet.J. Freyhof oppgir i 2016 at det finnes  26 Cobitis-arter i Europa. Forholdene er tilsvarende i Sørvest-Asia, med mange nye arter, som tidligere delvis ble regnet til C. taenia. Freyhof oppgir 30 arter i dette området i 2018.Følgende arter er kjent i Europa, Nord-Afrika og Sørvest-Asia i 2020.

Cobitis afifeae – Büyük Menderes (Tyrkia)
Cobitis aliyeae - nedre Seyhan og Ceyhan (Tyrkia)
Cobitis amphilekta – kysten ved Det kaspiske hav (Aserbajdsjan)
Cobitis anabelae – nedre Orontes (Tyrkia, Syria)
Cobitis arachthosensis – Árakhthos (Hellas)
Cobitis avicennae – Karkheh, Karun (Iran)
Cobitis battalgilae  – nedslagfeltene til Beyşehirsjøen og Suğlasjøen, Manavgat Nehri som renner til Middelhavet  (Tyrkia; Kottelat (2012) regner den som et synonym for C. phrygica, men en gyldig art ifølge Catalog of Fishes og Freyhof (2018))
Cobitis bilineata – Zrmanja, Ticino, Po; innført til resten av det italienske fastlandet, Sardinia, Durance og øvre Rhinen (naturlig Kroatia, Slovenia, Italia, Sveits; innført Frankrike og deler av Italia og Sveits)
Cobitis bilseli – to bekker ved Beyşehirsjøen (Tyrkia)
Cobitis calderoni – Duero, Ebro og svært lokal i Tajo (Spania, Portugal)
Cobitis dalmatina – Cetina (Kroatia)
Cobitis derzhavini – Mingəçevir-magasinet i Aserbajdsjan
balkanpiggsmerling (Cobitis elongata) – Nera, Sava, Velika Morava, Jantra og andre bielver til Donau (Bosnia-Hercegovina, Bulgaria, Kroatia, Makedonia, Montenegro, Romania, Serbia, Slovenia)
Cobitis elongatoides – hele Donau med bielver, øvre deler av Oder og Elben (hybridiserer med C. taenia og C. tanaitica der utbredelsene overlapper)
Cobitis elazigensis – Murat, en kildeelv til Eufrat (Tyrkia)
Cobitis emrei – Sapancasjøen i nordvestlige Tyrkia
Cobitis erkakanae – Gölbasi-sjøene, nært Ceyhan-vassdraget (Tyrkia)
Cobitis evreni – midtre Ceyhan (Tyrkia)
Cobitis fahireae – vestlige Anatolia i elver som renner til Marmarahavet og Egeerhavet sørover til Büyük Menderes (Tyrkia; C. damlae og C. kurui er synonymer)
Cobitis faridpaki – elver som renner til Det kaspiske hav (Iran; C. keyvani er kanskje et synonym)
Cobitis gladkovi – Don, Kuban, Volga og Ural (Russland, Kasakhstan; betraktet som en egen art av Kottelat (2012) og Freyhof, men genetiske undersøkelser viser at C. melanoleuca har liten genetisk variasjon i hele sitt enorme utbredelsesområde fra Øst-Europa gjennom Sibir til Amur og Den gule flod.)
Cobitis hellenica – Loúros (Hellas)
Cobitis illyrica – Imotsko polje (Kroatia)
Cobitis jadovaensis – Jadova (Kroatia)
Cobitis joergbohleni – Sultan-sumpene i sentrale Anatolia (Tyrkia)
Cobitis kellei – øvre Tigris (Tyrkia)
Cobitis levantina – øvre Orontes, Litani (Libanon, Syria, Tyrkia)
Cobitis linea – det endorheiske Kor-bekkenet (Iran)
Cobitis maroccana –  Loukkos, Sebou (Marokko)Cobitis meridionalis – Prespasjøen (Hellas, Albania, Makedonia)
Cobitis narentana – Neretva (Bosnia-Hercegovina, Kroatia)
Cobitis ohridana – Ohridsjøen, Drin, Shkodërsjøen, Morača (Albania, Makedonia, Montenegro)
Cobitis paludica – sentrale og sørlige deler av Den iberiske halvøy (Spania, Portugal)
Cobitis phrygica – vest i området rundt de sentralanatoliske innsjøene (Tyrkia)
Cobitis pirii – bekkenet til Eğirdirsjøen, elvene Aksu og Kopru su som renner til Middelhavet (Tyrkia)
Cobitis pontica – fra Veleka til nordvestre Anatolia i elver som renner til Svartehavet og Marmarahavet (Bulgaria, Tyrkia)
Cobitis puncticulata – fra nedre Maritsa til nordvestlige Anatolia i elver som renner til Egeerhavet og Marmarahavet (Hellas, Tyrkia)
Cobitis punctilineata – Aggitis, ei bielv til Struma (Hellas)
Cobitis saniae – sentrale og østlige Transkaukasia i elver som renner til Det kaspiske hav (Georgia, Armenia, Aserbajdsjan, Tyrkia)
Cobitis satunini – nordlige Anatolia, vestlige Transkaukasia i elver som renner til Svartehavet (Tyrkia, Georgia)
Cobitis simplicispina – Sakarya, Kızılırmak, de endorheiske bekkenene til Ebersjøen, Akşehirsjøen og Ilginsjøen (Tyrkia)
Cobitis splendens – nordvestlige Anatolia, kun funnet i én bekk som renner til Svartehavet (Tyrkia)
Cobitis stephanidisi – Piniós i Thessalia (Hellas)
Cobitis strumicae fra Struma til Varna, også Donau der den danner grense mellom Bulgaria og Romania (Hellas, Makedonia, Bulgaria, Romania, Tyrkia)
sandsmett (C. taenia) – Nord- og Øst-Europa i elver som renner til Østersjøen, Nordsjøen, Den engelske kanal, Biscaya, Svartehavet og Det kaspiske hav
Cobitis tanaitica – de nordlige svartehavselvene fra nedre Donau til Kuban (Moldova, Romania, Russland, Ukraina)
Cobitis taurica – Krim
Cobitis trichonica – Akheloos, Lysimakhiasjøen, Trikhonidasjøen (Hellas)
Cobitis troasensis – elva Tuzla i Çanakkale (Tyrkia)
Cobitis turcica – sørlige og sentrale Anatolia (Tyrkia)
Cobitis vardarensis – Vardar, Thessalia (Hellas, Makedonia)
Cobitis vettonica – Arrago, ei bielv til Tajo (Spania)
Cobitis zanandreai – Volturno og andre vassdrag i sentrale Italia


== Referanser ==


== Kilder ==
«Cobitis». FishBase. Besøkt 31. juli 2014. 
Chen, Y. m.fl. (2016). «Two new species of the genus Cobitis Linnaeus (Teleostei: Cobitidae) from southern China». Chinese Journal of Oceanology and Limnology. 34 (3): 517–525. ISSN 1993-5005. doi:10.1007/s00343-016-4277-0. 
Coad, B.W. «Cobitis». Freshwater Fishes of Iran. Besøkt 1. august 2014. 
Kottelat, M. (2012). «Conspectus cobitidum: an inventory of the loaches of the world (Teleostei: Cypriniformes: Cobitoidei)» (PDF). The Raffles Bulletin of Zoology. Supplement No. 26: 1–199. ISSN 0217-2445. Arkivert fra originalen (PDF) 11. februar 2013. 
Nakajima, J.  og Y. Suzawa (2016). «Cobitis sakahoko, a new species of spined loach (Cypriniformes: Cobitidae) from southern Kyushu Island, Japan». Ichthyological Research. 63 (1): 68–78. ISSN 1616-3915. doi:10.1007/s00343-016-4277-0. 


== Eksterne lenker ==
(en) Cobitis – oversikt og omtale av artene i WORMS-databasen 
(en) Cobitis i Global Biodiversity Information Facility 
(no) Cobitis hos Artsdatabanken 
(sv) Cobitis hos Dyntaxa 
(en) Cobitis hos Fauna Europaea 
(en) Cobitis hos Fossilworks 
(en) Cobitis hos ITIS 
(en) Cobitis hos NCBI 
(en) Kategori:Cobitis – bilder, video eller lyd på Wikimedia Commons 
Cobitis – detaljert informasjon på Wikispecies